হোলি পার্টিতে ডাকাতিয়া বাঁশি গানে নাচ শ্রাবন্তী-শিবপ্রসাদের

কলকাতা: ১৪ মার্চ শুক্রবার দোল। দেশজুড়ে হোলি সেলিব্রেসনে (Holi Celebration) মাতবেন সকলেই। তবে তার আগেই বসন্ত এসে গেল উইন্ডোজ প্রোডাকশনের (Windows Production’s Holi Party) আঙিনায়। সোমবার ছিল উইন্ডোজ প্রোডাকশনের হলি পার্টি। ড্রেস কোড ছিল সাদা। উইনডোজ-এর হোলি পার্টিতে নাচগান, রং খেলা আর খাওয়া দাওয়ার নিয়ে একেবারে জমজমাটি সেলিব্রেশন। হাজির ছিলেন টলিপাড়ার অনেকেই। কে না ছিলেন সেখানে…., বিশেষ করে ‘আমার বস’-এর তারকারা তো ছিলেনই। এই পার্টিতে নজর কাড়লেন পরিচালক-প্রযোজক শিবপ্রসাদ মুখোপাধ্যায় (Shiboprosad Mukherjee) ও শ্রাবন্তীর (Srabanti Chatterjee) যুগলবন্দি।

বসন্ত জাগ্রত দ্বারে। আবিরে আবিরে মন রাঙিন হয়ে ওঠার সময়। দোলের আগেই বসন্ত এল উইন্ডোজ প্রোডাকশনের ঘরে। শিবপ্রসাদ মুখোপাধ্যায়, নন্দিতা রায় তো ছিলেনই, এসেছিলেন শ্রাবন্তী চট্টোপাধ্যায়. সৌরসেনী মৈত্র, শ্রুতি দাস, ঐশ্বর্য সেন, রিজওয়ান রব্বানি শেখ। ছিলেন গায়ক দম্পতি অনুপম রায় ও প্রশ্মিতা পাল। ছিলেন শিবপ্রসাদের স্ত্রী জিনিয়া সেন সহ আরও অনেকেই। প্রথা মেনেই এদিন শিবপ্রসাদ মুখোপাধ্যায়কেও বর্ষীয়ান পরিচালক দিদি নন্দিতা রায়ের পায়ে আবির ছুঁইয়ে প্রণাম করেন। তারপরই আবির খেলা শুরু করলেন।

আরও পড়ুন: ‘ছাবা’র সাফল্যের পর স্বামী ভিকির নামে কি করলেন ক্যাট!

হলি পার্টিতে নজর কাড়লেন পরিচালক-প্রযোজক শিবপ্রসাদ। পার্টিতে ‘বহুরূপী’র ‘ডাকাতিয়া বাঁশি’ সুরে ঠুমকা লাগিয়ে আসর জমালেন শিবপ্রসাদ-শ্রাবন্তী। সোশ্যাল মিডিয়ায় উঠে এসেছে সেই ভিডিও, যা শেয়ার করেছেন শ্রাবন্তীও। দুজনের গাল ও শরীরেই ছিল গোলাপী আবির মাখা। শ্রাবন্তীর গালে এদিন আবির ছুঁইয়ে দিতে দেখা যায় শিবপ্রসাদকেই। ব্লকবাস্টার গান ‘ডাকাতিয়া বাঁশি’র সুরে ঠুমকা লাগালেন তাঁরা। পরিচালক পরেছিলেন ব্রাউন প্যন্টের উপর সাদা সুতি শার্ট, আর শ্রাবন্তীর পরনে ছিল সাদা শিফন শাড়ি। । তাঁদের সঙ্গে জুড়লেন সৌরসেনী মৈত্র, শ্রুতি দাস সহ অন্যান্যরাও।

View this post on Instagram

A post shared by Tollywood_live (@tollywood.live)

অন্য খবর দেখুন